techiaith/cofnodycynulliad_en-cy huggingface dataset:
English: Thank you, Presiding Officer, for allowing the question. Minister, I'm grateful to you for your answers so far today on the abhorrent practices that we saw last week. I do not absolve the UK Government from responsibility in this; they do have responsibility. They're ultimately the Government that sets the legislative framework. But one thing I do think is a fundamental weakness here is the point that Jenny Rathbone made and others have made: Ofgem is completely not fit to purpose. I speak from a business point of view, and I declare an interest in that I've had interaction with Ofgem. I've raised it with the First Minister himself here on several occasions in First Minister's questions about Wales having its own place on the board of Ofgem - a dedicated board member, so that Welsh interests can be truly represented. I understand the Welsh Government meet periodically with them, as you've done today. Did you pose the question to those board members today? Do they consider, in light of the evidence over the last 12 months, that they themselves are fit for purpose, given the blight that we've seen on people's lives with the revelations that came out last week, but also the impotency they seem to have in face of what's gone on in the electric and energy market over the last 12 months in particular, where businesses and consumers have felt helpless at the hands of many large companies who've shown no respect for the wishes and concerns of people and the situations they find themselves in?
Welsh: Diolch am ganiatáu'r cwestiwn, Lywydd. Weinidog, rwy'n ddiolchgar i chi am eich atebion hyd yn hyn heddiw ar yr arferion ffiaidd a welsom yr wythnos diwethaf. Nid wyf yn rhyddhau Llywodraeth y DU rhag eu cyfrifoldeb yn hyn o beth; mae ganddynt gyfrifoldeb. Hwy, yn y pen draw, yw'r Llywodraeth sy'n gosod y fframwaith deddfwriaethol. Ond un peth y credaf sy'n wendid sylfaenol yma yw'r pwynt a wnaeth Jenny Rathbone ac eraill: nid yw Ofgem yn addas i'r diben o gwbl. Rwy'n siarad o safbwynt busnes, ac rwy'n datgan buddiant yn yr ystyr fy mod wedi ymwneud ag Ofgem. Rwyf wedi codi'r mater gyda'r Prif Weinidog ei hun yma ar sawl achlysur yn y cwestiynau i'r Prif Weinidog ynglŷn â lle i Gymru ar fwrdd Ofgem - aelod penodedig o'r bwrdd, fel y gellir cynrychioli buddiannau Cymru yn briodol. Rwy'n deall bod Llywodraeth Cymru yn cyfarfod â hwy o bryd i'w gilydd, fel y gwnaethoch chi heddiw. A wnaethoch chi ofyn y cwestiwn i aelodau'r bwrdd heddiw? A ydynt o'r farn, yng ngoleuni'r dystiolaeth dros y 12 mis diwethaf, eu bod hwy eu hunain yn addas i'r diben, o ystyried y malltod a welsom ar fywydau pobl gyda'r hyn a ddaeth i'r amlwg yr wythnos diwethaf, ond hefyd eu hanallu ymddangosiadol yn wyneb yr hyn sydd wedi digwydd yn y farchnad drydan ac ynni dros y 12 mis diwethaf yn enwedig, lle mae busnesau a defnyddwyr wedi teimlo'n ddiobaith dan law llawer o gwmnïau mawr nad ydynt wedi dangos unrhyw barch at ddymuniadau a phryderon pobl a'u sefyllfaoedd?
English: Thank you very much, Andrew R.T. Davies. I was standing in for the First Minister today at the Ofgem board. They were meeting in the UK Government offices in Central Square, where they actually have an Ofgem office, which actually, they told me, is being expanded in terms of their presence here in Wales. The chair of the Ofgem board is actually representing Welsh interests. They've been here for two days making visits to Tata and to local energy initiatives as well. I think your points are very well made. We have to see now whether or not they are using their powers, which they say they have got, in terms of a root-and-branch review of what is happening, what the scandal is, and then question what their role is. Diolch.
Welsh: Diolch yn fawr iawn, Andrew R.T. Davies. Bûm yn dirprwyo dros y Prif Weinidog heddiw ar fwrdd Ofgem. Roeddent yn cyfarfod yn swyddfeydd Llywodraeth y DU yn y Sgwâr Canolog, lle mae ganddynt swyddfa Ofgem, a fydd yn cael ei hehangu, yn ôl yr hyn roeddent yn ei ddweud wrthyf, o ran eu presenoldeb yma yng Nghymru. Mae cadeirydd bwrdd Ofgem yn cynrychioli buddiannau Cymru. Maent wedi bod yma ers dau ddiwrnod yn ymweld â Tata a mentrau ynni lleol hefyd. Credaf fod eich pwyntiau wedi'u gwneud yn dda iawn. Mae'n rhaid inni weld nawr a ydynt yn defnyddio eu pwerau ai peidio, y pwerau y dywedant sydd ganddynt, o ran adolygiad trwyadl o'r hyn sy'n digwydd, beth yw'r sgandal, a chwestiynu wedyn beth yw eu rôl hwy. Diolch.
English: Thanks very much. A written statement has literally just been issued on this topic, but I'm happy to set out some aspects of the offer to NHS workers in order to stave off industrial action, if that is helpful.
Welsh: Diolch yn fawr iawn. Yn llythrennol, mae datganiad ysgrifenedig newydd gael ei gyhoeddi ar y pwnc hwn, ond rwy'n fwy na pharod i nodi rhai agweddau ar y cynnig i weithwyr y GIG er mwyn osgoi gweithredu diwydiannol, os yw hynny'n ddefnyddiol.
English: Thank you, Minister, for your statement and also the update on questions that you've taken this afternoon. I notice from the unions listed that Unite aren't listed there as party to the discussions, but I understand that on Sunday, you did have discussions with their national general secretary. Are you able to update us on what was involved with those discussions? Given that they're not party to this statement and the organisations contained in this statement, how do you see yourself being able to resolve the dispute with Unite, because obviously that is a continuing dispute across the health estate?
Welsh: Diolch am eich datganiad, Weinidog, a hefyd y diweddariad i gwestiynau rydych chi wedi eu cymryd y prynhawn yma. Rwy'n sylwi o'r undebau sydd wedi'u rhestru nad yw Unite yn cael eu rhestru yno fel undeb sy'n rhan o'r trafodaethau, ond rwy'n deall eich bod wedi cael trafodaethau ddydd Sul gyda'u hysgrifennydd cyffredinol cenedlaethol. A allwch chi roi'r wybodaeth ddiweddaraf ynglŷn â beth oedd wedi'i gynnwys yn y trafodaethau hynny? O ystyried nad ydynt yn rhan o'r datganiad hwn a'r sefydliadau sydd wedi'u cynnwys yn y datganiad hwn, sut rydych chi'n gweld eich hun yn gallu datrys yr anghydfod gydag Unite, oherwydd yn amlwg mae hwnnw'n anghydfod sy'n parhau ar draws yr ystad iechyd?
English: Thanks very much. I did carry out some very informal discussions with the general secretary of Unite who happened to be in Wales on the weekend. I think it's really important that I emphasise that these were informal discussions because Unite, by not calling off their industrial action, have excluded themselves now from the negotiating table. So, everything that's been negotiated this afternoon in relation to the non-pay aspects of what we're talking about, Unite were not in the room when that was being negotiated. I think that's really important. Obviously, we are very keen to get to a situation where we see no more industrial action in relation to health in Wales, but we will work with the coalition of the willing to make sure that we can move ahead where that is practical.
Welsh: Diolch yn fawr. Fe wneuthum gynnal trafodaethau anffurfiol iawn gydag ysgrifennydd cyffredinol Unite a oedd yn digwydd bod yng Nghymru ar y penwythnos. Rwy'n credu ei bod yn bwysig iawn fy mod yn pwysleisio mai trafodaethau anffurfiol oedd y rhain gan fod Unite, drwy beidio â rhoi'r gorau i'w gweithredu diwydiannol, wedi eithrio eu hunain nawr o'r bwrdd trafod. Felly, popeth sydd wedi cael ei drafod y prynhawn yma mewn perthynas â'r agweddau nad ydynt yn ymwneud â chyflog o'r hyn y soniwn amdano, nid oedd Unite yn yr ystafell pan oedd hynny'n cael ei drafod. Rwy'n credu bod hynny'n bwysig iawn. Yn amlwg, rydym yn awyddus iawn i gyrraedd sefyllfa lle nad ydym yn gweld mwy o weithredu diwydiannol mewn perthynas ag iechyd yng Nghymru, ond byddwn yn gweithio gyda'r rhai sy'n gefnogol i wneud yn siŵr y gallwn symud ymlaen lle mae hynny'n ymarferol.
English: Item 4 this afternoon is the 90-second statements. The first speaker is Huw Irranca-Davies.
Welsh: Eitem 4 y prynhawn yma yw'r datganiadau 90 eiliad. Y siaradwr cyntaf yw Huw Irranca-Davies.
English: Thank you to the three contributors.
Welsh: Diolch i bob un o'r tri.
English: Item 5 this afternoon is a debate on the Children, Young People, and Education Committee's report, 'Pupil absence'. I call on the Chair of the committee to move the motion - Jayne Bryant.
Welsh: Eitem 5 y prynhawn yma yw'r ddadl ar adroddiad y Pwyllgor Plant, Pobl Ifanc ac Addysg, 'Absenoldebau disgyblion'. Galwaf ar Gadeirydd y pwyllgor i wneud y cynnig - Jayne Bryant.
English: Diolch, Deputy Llywydd. I'm very pleased to open this debate on the Children, Young People, and Education Committee's report on pupil absence. We undertook a short, focused inquiry last summer to try to understand the impact of the pandemic on school attendance. We knew that, prior to the pandemic, there had been a strong focus, both at school and national levels, to tackle school absence. We wanted to build on the Welsh Government-commissioned report on school absence, done by Meilyr Rowlands. Our findings very much chimed with the findings of his report, and we hope they're very helpful to Welsh Government. I'd like to thank my fellow committee members for their diligence in undertaking this work, as well as those who gave oral and written evidence. In particular, I'd like to thank those families and young people who came to our focus groups to discuss their experiences. Our strategic plan places a huge emphasis on the importance of hearing directly from children and young people, and we remain committed to hearing and placing these voices at the forefront. Please be assured your voices really helped to shape our work. I'd also like to thank the Minister for his positive engagement with our work on this issue.
Welsh: Diolch, Ddirprwy Lywydd. Rwy'n falch iawn o agor y ddadl hon ar adroddiad y Pwyllgor Plant, Pobl Ifanc, ac Addysg ar absenoldeb disgyblion. Fe wnaethom gynnal ymchwiliad arbennig byr yr haf diwethaf i geisio deall effaith y pandemig ar bresenoldeb yn yr ysgol. Roeddem yn gwybod, cyn y pandemig, fod ffocws cryf wedi bod, yn yr ysgol ac ar lefelau cenedlaethol, i fynd i'r afael ag absenoldeb o'r ysgol. Roeddem eisiau adeiladu ar adroddiad gan Meilyr Rowlands ar absenoldeb o'r ysgol a gomisiynwyd gan Lywodraeth Cymru. Roedd ein canfyddiadau'n cyd-fynd yn helaeth â chanfyddiadau ei adroddiad ef, ac rydym yn gobeithio eu bod o gymorth mawr i Lywodraeth Cymru. Hoffwn ddiolch i fy nghyd-aelodau o'r pwyllgor am eu diwydrwydd wrth ymgymryd â'r gwaith hwn, yn ogystal â'r rhai a roddodd dystiolaeth lafar ac ysgrifenedig. Yn fwyaf arbennig, hoffwn ddiolch i'r teuluoedd a'r bobl ifanc a ddaeth i'n grwpiau ffocws i drafod eu profiadau. Mae ein cynllun strategol yn rhoi pwyslais enfawr ar bwysigrwydd clywed yn uniongyrchol gan blant a phobl ifanc, ac rydym yn parhau i fod yn ymrwymedig i glywed a gosod y lleisiau hyn ar y blaen. Gallaf eich sicrhau bod eich lleisiau wedi bod yn help mawr wrth lunio ein gwaith. Hoffwn ddiolch hefyd i'r Gweinidog am ei gyfraniad cadarnhaol i'n gwaith ar y mater hwn.
English: The proposal is to note the committee's report. Does any Member object? There is no objection, and therefore the motion is agreed in accordance with Standing Order 12.36.
Welsh: Y cwestiwn yw: a ddylid nodi adroddiad y pwyllgor? A oes unrhyw Aelod yn gwrthwynebu? Does dim gwrthwynebiad, felly derbynnir y cynnig yn unol â Rheol Sefydlog 12.36.
English: Item 6 is next, and it's the Welsh Conservatives debate on free ports. I call on Paul Davies to move the motion.
Welsh: Eitem 6 sydd nesaf, dadl y Ceidwadwyr Cymraeg ar borthladdoedd rhydd. Galwaf ar Paul Davies i wneud y cynnig.
English: Diolch, Dirprwy Lywydd, and I move the motion tabled in the name of my colleague, Darren Millar. It gives me great pleasure to lead a debate on the benefits of free ports and to again highlight the excellent bids that have been submitted from all parts of Wales. We will be voting against the two amendments tabled, and I am disappointed that they have been tabled in the first place, as they seek to delete our original motion. I was hoping to get cross-party support on this matter. Now, Members will know that applications have closed for bidders interested in establishing a free port in Wales, and a decision is due shortly on the winning site. Indeed, I hope that more than one bid is successful and that Wales will enjoy multiple free ports across the country. Now, the UK Government's free-port programme is a key component of its levelling-up agenda and it's part of the Government's efforts to help to build back better and drive economic growth, post pandemic. I give way to the Member for Ogmore.
Welsh: Diolch, Ddirprwy Lywydd, ac rwy'n gwneud y cynnig a gyflwynwyd yn enw fy nghyd-Aelod, Darren Millar. Mae'n bleser mawr gennyf arwain dadl ar fanteision porthladdoedd rhydd a thynnu sylw unwaith eto at y ceisiadau rhagorol a gyflwynwyd o bob rhan o Gymru. Byddwn yn pleidleisio yn erbyn y ddau welliant a gyflwynwyd, ac rwy'n siomedig eu bod wedi'u cyflwyno yn y lle cyntaf, gan eu bod yn ceisio dileu ein cynnig gwreiddiol. Roeddwn wedi gobeithio cael cefnogaeth drawsbleidiol i'r mater hwn. Nawr, bydd yr Aelodau'n gwybod bod ceisiadau wedi cau ar gyfer cynigwyr sydd â diddordeb mewn sefydlu porthladd rhydd yng Nghymru, a disgwylir penderfyniad cyn bo hir ar y safle buddugol. Yn wir, rwy'n gobeithio y bydd mwy nag un cais yn llwyddiannus ac y bydd gan Gymru sawl porthladd rhydd ledled y wlad. Nawr, mae rhaglen porthladdoedd rhydd Llywodraeth y DU yn rhan allweddol o'i hagenda ffyniant bro ac yn rhan o ymdrechion y Llywodraeth i helpu i ailgodi'n gryfach ac ysgogi twf economaidd ar ôl y pandemig. Ildiaf i'r Aelod dros Ogwr.
English: Thank you for giving way so early in your contribution. I just wanted to pick up on the issue of cross-party support. As you know, there are Members like myself, David Rees and others, who have spoken very much in favour of developing the potential of these. I think the challenge here is that you can't get away from the fact that there are some real difficulties with the principle of free ports and everything that comes with them, and the impact of that on other areas. There are disadvantages to free ports as well. So, whilst we support strongly what we can now get out of this and want to work with you on this, don't mistake that for cross-party support for the idea of free ports, per se. It is something that your party is firmly behind; I would say that there's a more strategic way that we could do the same thing.
Welsh: Diolch am ildio mor fuan yn eich cyfraniad. Hoffwn ymateb i'r sôn am fater cefnogaeth drawsbleidiol. Fel y gwyddoch, mae Aelodau fel fi, David Rees ac eraill wedi siarad o blaid datblygu potensial y rhain. Credaf mai'r her yma yw na allwch ddianc rhag y ffaith bod yna anawsterau gwirioneddol gyda'r egwyddor o borthladd rhydd a phopeth sydd ynghlwm wrthynt, ac effaith hynny ar ardaloedd eraill. Mae anfanteision i borthladdoedd rhydd hefyd. Felly, er ein bod yn cefnogi'n gryf yr hyn y gallem ei gael o hyn nawr ac yn awyddus i weithio gyda chi ar hyn, peidiwch â chamgymryd hynny am gefnogaeth drawsbleidiol i'r syniad o borthladdoedd rhydd fel y cyfryw. Mae'n rhywbeth y mae eich plaid yn ei gefnogi'n gryf; byddwn i'n dweud bod yna ffordd fwy strategol y gallem wneud yr un peth.
English: I have selected the two amendments to the motion. If amendment 1 is agreed, amendment 2 will be deselected. I call on Luke Fletcher to move amendment 1, tabled in the name of Siân Gwenllian.
Welsh: Rwyf wedi dethol y ddau welliant i'r cynnig. Os derbynnir gwelliant 1, caiff gwelliant 2 ei ddad-ddethol. Galwaf ar Luke Fletcher i gynnig gwelliant 1, a gyflwynwyd yn enw Siân Gwenllian.
English: I call on the Minister for Economy to move formally amendment 2, tabled in the name of Lesley Griffiths.
Welsh: Galwaf ar Weinidog yr Economi i gynnig yn ffurfiol welliant 2, a gyflwynwyd yn enw Lesley Griffiths.
English: Thank you so much to my colleague, Darren Millar, for bringing this important debate forward. Having spoken on the subject on quite a few occasions, I sincerely don't hold the same view as you, Luke Fletcher. In fact, I think free ports present a fantastic opportunity for Wales, energising the economy, creating high-quality jobs, and will drive investment forward, something I would have thought that everyone in this Chamber would have wanted to see in Wales, going forward. Now, whatever your view is on Brexit, there's no denying that this new trade opportunity simply wouldn't have been an option if we were still part of the European Union. Now, free ports have a reputation of ultimately regenerating communities, providing economic growth and creating much-needed high-skilled jobs for many people -
Welsh: Diolch yn fawr iawn i fy nghyd-Aelod, Darren Millar, am gyflwyno'r ddadl bwysig hon. A minnau wedi siarad ar y pwnc droeon, gallaf ddweud yn ddiffuant nad wyf o'r un farn â chi, Luke Fletcher. A dweud y gwir, credaf fod porthladdoedd rhydd yn gyfle gwych i Gymru, gan y byddant yn bywiogi'r economi, yn creu swyddi o ansawdd uchel, ac yn ysgogi buddsoddiad, rhywbeth y byddwn wedi meddwl y byddai pawb yn y Siambr hon wedi bod yn awyddus i'w weld yng Nghymru, wrth symud ymlaen. Nawr, ni waeth beth fo'ch barn ar Brexit, ni ellir gwadu na fyddai'r cyfle masnach newydd hwn wedi bod yn opsiwn pe baem yn dal i fod yn rhan o'r Undeb Ewropeaidd. Nawr, mae gan borthladdoedd rhydd enw da am adfywio cymunedau yn y pen draw, gan ddarparu twf economaidd a chreu swyddi medrus iawn mawr eu hangen i lawer o bobl -
English: Yes, well, there we are. That was that version; this is going to be this version. The point here is quite clearly that I am extremely sceptical of free ports. I don't uphold this idea of free trade in the way that you're describing, and I would ask people to think about who is wholesale behind this. I'm sure that some of us can remember Liz Truss, I'm sure some can remember Kwasi Kwarteng, and I'm sure they can remember the crash to the economy, because those are the types of people who are behind this libertarian right-wing think tank and this disastrous mini budget that we're still now footing the bill for. I'm sure you can remember the sterling crisis, the turmoil on the bond market, the pension funds, the central bank intervention, the mortgage rate hikes. Those are the sorts of people that support this type of bid. So, it doesn't matter how you package it up, and I'm sure that we've heard some and we'll hear more, free ports represent low tax, low regulation, limited Government ideology and a race to the bottom stuff. So, it's wrong, the wrong answer, of course - and we did hear Brexit, amazingly - it's the wrong answer to the Brexit problem that was created by this right-wing Government.
Welsh: Ie, wel, dyna ni. Dyna oedd y fersiwn honno; dyma fydd y fersiwn hon. Mae'n amlwg mai'r pwynt yma yw fy mod yn hynod amheus o borthladdoedd rhydd. Nid wyf yn cytuno â'r syniad hwn o fasnach rydd fel y'i disgrifiwch, a hoffwn ofyn i bobl feddwl am bwy sydd y tu ôl i hyn yn y pen draw. Rwy'n siŵr y gall rhai ohonom gofio Liz Truss, rwy'n siŵr y gall rhai gofio Kwasi Kwarteng, ac rwy'n siŵr y gallant gofio chwalfa'r economi, gan mai dyna'r mathau o bobl sydd y tu ôl i'r felin drafod asgell dde libertaraidd hon a'r gyllideb fach drychinebus rydym yn dal i dalu amdani. Rwy'n siŵr y gallwch gofio'r argyfwng sterling, cwymp y farchnad bondiau, y cronfeydd pensiwn, ymyrraeth y banc canolog, y codiadau i gyfraddau morgeisi. Dyna'r mathau o bobl sy'n cefnogi'r math hwn o gais. Felly, ni waeth sut rydych yn ei becynnu, ac rwy'n siŵr ein bod wedi clywed rhywfaint ac y byddwn yn clywed mwy, mae porthladdoedd rhydd yn cynrychioli trethi isel, lefel isel o reoleiddio, ideoleg Llywodraeth gyfyngedig a ras i'r gwaelod. Felly, mae'n anghywir, yr ateb anghywir, wrth gwrs - a chlywsom am Brexit, yn rhyfeddol - dyma'r ateb anghywir i broblem Brexit a grëwyd gan y Llywodraeth asgell dde hon.
English: The latest estimate suggests that the UK economy is already around 4 per cent smaller as a result of leaving the EU. It's been explained to me how the UK model for free ports offer robust protections - we've heard those before - against the criminality and the corruption that they have facilitated elsewhere in the world.
Welsh: Mae'r amcangyfrif diweddaraf yn awgrymu bod economi'r DU eisoes oddeutu 4 y cant yn llai o ganlyniad i adael yr UE. Eglurwyd i mi sut mae model y DU ar gyfer porthladdoedd rhydd yn cynnig amddiffyniadau cadarn - rydym wedi clywed y rheini o'r blaen - yn erbyn y troseddu a'r llygredd y maent wedi'i hwyluso mewn mannau eraill yn y byd.
English: In a minute. But at a time when the national debt is £2.5 trillion - digest that one - thanks to years of Tory mismanagement, free ports still deprive central Government of vital income via a wide range of customs privileges and tax breaks.
Welsh: Mewn munud. Ond ar adeg pan fo'r ddyled genedlaethol yn £2.5 triliwn - treuliwch hynny - diolch i flynyddoedd o gamreoli Torïaidd, mae porthladdoedd rhydd yn dal i amddifadu'r Llywodraeth ganolog o incwm hanfodol drwy ystod eang o freintiau tollau a gostyngiadau treth.
English: Thanks, Joyce, for giving way, and it's an interesting speech. Can you just clarify that you are saying that you don't want to invest or create jobs in your own region of Mid and West Wales?
Welsh: Diolch am ildio, Joyce, ac mae'n araith ddiddorol. A allwch chi gadarnhau eich bod yn dweud nad ydych am fuddsoddi na chreu swyddi yn eich rhanbarth eich hun yng Nghanolbarth a Gorllewin Cymru?
English: Could I just point him back towards the pre-2020 Government, which invested £16 million in the north-east area coast? It didn't require a free port - it was just investment, which then enabled Siemens to develop its capacity for offshore wind. It doesn't need to be free ports to do this. What it needs to be is strategic Government investment. Now I, of course, will always welcome investment in my area and the potential for jobs. In fact, that's why I will back this going forward. But don't pretend that it's free ports that do it. It's actually the opportunities in renewables, and the ports and the skills within south Wales. Free ports is just an ideology.
Welsh: A gaf fi ei gyfeirio'n ôl at y Llywodraeth cyn 2020, a fuddsoddodd £16 miliwn yn arfordir ardal y gogledd-ddwyrain? Nid oedd angen porthladd rhydd - dim ond buddsoddiad ydoedd, a alluogodd Siemens wedyn i ddatblygu eu capasiti ar gyfer ynni gwynt ar y môr. Nid oes angen porthladdoedd rhydd i wneud hyn. Yr hyn sydd ei angen yw buddsoddiad strategol gan y Llywodraeth. Nawr, byddaf i, wrth gwrs, bob amser yn croesawu buddsoddiad yn fy ardal a'r potensial ar gyfer swyddi. A dweud y gwir, dyna pam y byddaf yn cefnogi hyn wrth symud ymlaen. Ond peidiwch ag esgus mai porthladdoedd rhydd sy'n gwneud hynny. Y cyfleoedd mewn ynni adnewyddadwy, a'r porthladdoedd a'r sgiliau yn ne Cymru sy'n gwneud hynny. Ideoleg yn unig yw porthladdoedd rhydd.
English: Before I call the next person, I'd better put on record and remind Members that I do represent Port Talbot, even though it's been mentioned I do not know how many times in the last contribution. [ Laughter.] Rhun ap Iorwerth.
Welsh: Cyn imi alw'r unigolyn nesaf, byddai'n well imi nodi ac atgoffa'r Aelodau fy mod yn cynrychioli Port Talbot, er bod hynny wedi'i grybwyll nid wyf yn gwybod sawl gwaith yn y cyfraniad diwethaf. [ Chwerthin.] Rhun ap Iorwerth.